CONVOCATÒRIA DE PREMIS ""UAbierta 2016"" SOBRE EMPRENEDORIA BASADA EN REUTILITZACIÓ DE DADES OBERTES DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3523)
  + [Valencià](/va/acuerdo/3523)






Selector de idioma

Leer

* [Español](/es/acuerdo/3523)
* [Valencià](/va/acuerdo/3523)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREMIS ""UAbierta 2016"" SOBRE EMPRENEDORIA BASADA EN REUTILITZACIÓ DE DADES OBERTES DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=========================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREMIS ""UAbierta 2016"" SOBRE EMPRENEDORIA BASADA EN REUTILITZACIÓ DE DADES OBERTES DE LA UNIVERSITAT D'ALACANT

Data d'aprovació
:   02/11/2015

Data de publicació
:   17/12/2015

Òrgan competent
:   Vicerector de Tecnologies de la Informació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3523.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3523)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3523)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREMIS ""UAbierta 2016"" SOBRE EMPRENEDORIA BASADA EN REUTILITZACIÓ DE DADES OBERTES DE LA UNIVERSITAT D'ALACANT&url=https://www.boua.ua.es/va/acuerdo/3523)

**Títol:** CONVOCATÒRIA DE PREMIS ""UAbierta 2016"" SOBRE EMPRENEDORIA BASADA EN REUTILITZACIÓ DE DADES OBERTES DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector de Tecnologies de la Informació

**Data d'aprovació:** dilluns, 2 de novembre de 2015

CONVOCATÒRIA DE PREMIS “UAbierta 2016” SOBRE EMPRENEDORIA BASADA EN REUTILITZACIÓ DE DADES OBERTES DE LA UNIVERSITAT D'ALACANT

BASES DELS PREMIS

EL VICERECTORAT DE TECNOLOGIES DE LA INFORMACIÓ DE LA UNIVERSITAT D'ALACANT per mitjà del present anunci convoca l'edició 2016 dels premis sobre emprenedoria basada en la reutilització de DADES OBERTES conforme a les BASES següents:

PRIMERA.- SOBRE EL MOTIU DELS PREMIS

Aquests premis tenen com a objectiu principal fomentar la reutilització de les dades obertes de la Universitat d'Alacant. Per a fer-ho, promouen l’emprenedoria intermediària de la informació (basada en la reutilització d'informació) a través de la proposta i desenvolupament de projectes que reutilitzen dades de la Universitat d'Alacant que estiguen obertes en el portal de dades obertes de la Universitat d'Alacant o que siguen susceptibles d'obertura en un futur immediat.

SEGONA.- SOBRE LES I ELS PARTICIPANTS I LES CATEGORIES

Podran participar totes aquelles persones físiques (majors d'edat) que ho desitgen. A més, podran concórrer de manera individual o agrupada. En qualsevol cas cada premi s’atorgarà́ a cada projecte amb independència del nombre de participants en la seua elaboració́.

Cada participant podrà presentar un o més projectes en alguna d'aquestes categories:

1.Aplicacions programari (aplicacions per a mòbils, aplicacions Web o qualsevol altre tipus de sistema programari). S'estableixen una sèrie de subcategories:

1.1.Campus i vida universitària. Es tracta d'aplicacions relacionades amb les temàtiques següents:

Mobilitat: aplicacions que (i) fomenten el transport compartit, (ii) possibiliten un ús integral del transport (per exemple, transport públic amb altres mitjans de transport com la bicicleta), (iii) consideren l'accessibilitat en el campus (en un sentit ampli) o qualsevol altra iniciativa relacionada amb la mobilitat en la Universitat d'Alacant.

Comportament saludable: aplicacions que posen en valor els actius de salut de la Universitat d'Alacant, com per exemple foment de l'activitat física en el campus, primers auxilis, etc.

Sostenibilitat i medi ambient: aplicacions que fomenten el reciclatge, o que estiguen relacionats amb els consums elèctrics, així com amb l'ús i gestió de parcs i jardins existents en la Universitat d'Alacant.

Cultura: aplicacions que reutilitzen dades de l'agenda cultural amb la finalitat de fomentar l'assistència a activitats culturals o la seua gestió.

Esport: aplicacions que fomenten les activitats esportives en la Universitat d'Alacant, ja siga a través de la realització i gestió d'activitats o de l'assistència a aquestes.

Aules universitàries i seus: aplicacions útils per a les diverses seus de la Universitat d'Alacant i aules universitaris, més enllà del campus.

Promoció lingüística: aplicacions que fomenten el plurilingüisme en la Universitat d'Alacant.

1.2.Docència i recerca

Titulacions: aplicacions que (i) permeten conèixer l'opinió i grau de satisfacció de la comunitat universitària sobre les titulacions oferides, (ii) faciliten a l'alumnat la realització de tasques d'estudi i assistència a classe, o (iii) faciliten al professorat i gestors les seues tasques docents i administratives respectivament.

Investigació: aplicacions que reutilitzen dades procedents de les labors d’I+D+i dutes a terme pel personal de la Universitat d'Alacant

2.Visualització i anàlisi de dades

L'objectiu que es persegueix amb aquesta categoria és l’elaboració d’infografies, quadres de comandament o qualsevol altre tipus d'anàlisi de dades que derive en un resultat visual.

Perquè un projecte puga participar en aquests premis, l'única condició és que reutilitze dades obertes de la Universitat d'Alacant (almenys un conjunt de dades).

TERCERA.- SOBRE ELS PREMIS

Els millors projectes podran ser premiats segons les categories descrites en SEGONA.- SOBRE LES I ELS PARTICIPANTS I LES CATEGORIES

Per a cadascuna d’aquestes categories es concediran els premis següents (als premis se'ls aplicarà la retenció corresponent segons legislació vigent):

Categoria 1.1. Aplicacions sobre campus i vida universitària

Primer premi de 750 €

Accèssit de 250 €

Categoria 1.2. Aplicacions sobre docència i recerca

Primer premi de 750 €

Accèssit de 250 €

Categoria 2. Visualitzacions

Primer premi de 750 €

Accèssit de 250 €

A més, es concedirà un premi de 1.000 € al projecte que presente el model de negoci inicial més viable independentment de la categoria en la qual participe.

Tot projecte amb independència de si ha sigut premiat podrà ser exposat en el catàleg d'aplicacions del portal de dades obertes de la Universitat d'Alacant

([http://datos.ua.es](http://datos.ua.es/)).

D'altra banda, a més de les propostes premiades, aquelles que el Vicerectorat de Tecnologies de la Informació valore com especialment interessants, podran rebre el suport institucional per al seu complet desenvolupament i posada en marxa

QUARTA.- SOBRE EL JURAT

El jurat estarà́ compost per les persones següents:

-Presidència: vicerector de Tecnologies de la Informació́ o persona en qui delegue.

-Secretari: director del Secretariat de Tecnologies de la Informació́ o persona en qui delegue.

-Vocal 1: cap d'Àrea de Recursos Informàtics i Serveis en Xarxa o persona en qui delegue.

-Vocal 2: director del Servei d'informàtica o persona en qui delegue.

-Vocal 3: directora del Secretariat de Pràctiques d'Empresa i Suport a l'Estudiant o persona en qui delegue.

-Vocal 4: directora del Secretariat de Transferència de Coneixement o persona en qui delegue.

-Vocal 5: director del Secretariat de Sostenibilitat i Salut Laboral o persona en qui delegue.

-Vocal 6: directora del Secretariat de Promoció Cultural i Lingüística o persona en qui delegue.

CINQUENA.- SOBRE LA PARTICIPACIÓ

La participació en aquests premis es desenvoluparà en dues fases: una fase d'inscripció en la qual les persones interessades hauran de mostrar la seua intenció de participar mitjançant una proposta resumida del projecte que es pretén desenvolupar; i una fase de desenvolupament, en finalitzar la qual les persones participants lliuren el projecte. A continuació es resumeixen ambdues fases, així com els requisits per a poder participar en cadascuna.

Fase d'inscripció

Aquesta fase d'inscripció és obligatòria:

Les i els participants hauran d'enviar a l'adreça

[hpsmf@uu.he](mailto:dwcrz@rj.tg)

un correu electrònic amb les dades següents:

Assumpte: “Premis dades obertes 2016 - Fase d'inscripció”

Cos del correu electrònic: dades personals (nom i cognoms, número de DNI o NIE o passaport, data de naixement, ocupació professional, correu electrònic de contacte) i nom del projecte. També s'especificarà la categoria de participació (campus i vida universitària, docència i recerca, visualitzacions).

Fitxers adjunts:

Un únic fitxer en format PDF amb els apartats següents:

Dades personals (nom i cognoms, número de DNI o NIE o passaport, data de naixement, ocupació professional, correu electrònic de contacte) i nom del projecte.

Descripció de la idea del projecte seguint el format que s'especificarà en la web

[http://datos.ua.es](http://datos.ua.es/)

mitjançant una plantilla. L'únic requisit que ha de complir el projecte és que reutilitze, almenys, un conjunt de dades obertes de la Universitat d'Alacant. Aquestes dades poden ser les que actualment es troben en el portal de dades obertes de la Universitat d'Alacant

[http://datos.ua.es](http://datos.ua.es/)

o en qualsevol altre susceptible d'obertura.

S'inclourà en aquest document una descripció detallada de les dades obertes que són necessàries per a dur a terme el projecte proposat. Si estan ja en el portal

[http://datos.ua.es](http://datos.ua.es/)

fer referència al seu nom, si no hi són detallar al màxim possible per al seu posterior estudi d'obertura per part de la Universitat d'Alacant.

Una vegada enviada la proposta d'inscripció es rebrà́ un justificant de recepció en l’adreça de correu que la persona participant proporcione. Aquest justificant de recepció servirà́ de confirmació́ de la participació́ d'aquesta proposta.

El jurat d'aquests premis, a partir d'aquestes inscripcions, estudiarà la viabilitat en general del projecte i en particular de l'obertura de les dades de la universitat necessàries (en el cas que no es troben obertes ja en el portal

[http://datos.ua.es](http://datos.ua.es/)).

El jurat tindrà competència per a valorar les propostes inscrites en aquesta primera fase amb la finalitat de suggerir modificacions a les persones participants per a poder dur a terme el desenvolupament del projecte o per a suggerir un canvi en la categoria a la qual ha sigut adscrit el projecte.

Després d'aquest estudi de viabilitat, el jurat decidirà quines aplicacions poden passar a la fase següent (“fase de desenvolupament”). Es reportarà a totes les persones participants un breu informe de viabilitat juntament amb la resolució d'aquesta fase.

Fase de desenvolupament

En aquesta fase les persones participants hauran de desenvolupar el projecte proposat en la “fase d'inscripció”. Per a fer-ho, les i els participants hauran d'enviar a l'adreça

[pjcmg@bk.jk](mailto:qjbli@xg.uu)

un correu electrònic amb:

Assumpte: “Premis dades obertes 2016 - Fase de desenvolupament”.

Cos:

Dades personals (nom i cognoms, número de DNI o NIE o passaport, data de naixement, ocupació, correu electrònic de contacte) i nom del projecte.

Categoria de participació (campus i vida universitària, docència i recerca, visualitzacions).

Adjunt:

Document de model de negoci inicial segons format que s'especificarà en la web

[http://datos.ua.es](http://datos.ua.es/)

mitjançant una plantilla.

Fitxer comprimit que continga el resultat del projecte (o, en el cas de ser una aplicació URL de la tenda d'aplicacions mòbils com Google Play, App Store, etc. o de l'aplicació Web o de la xarxa social on s'integre o es puga descarregar).

Una vegada enviat el resultat del projecte es rebrà́ un justificant de recepció en l’adreça de correu que la persona participant proporcione. Aquest justificant de recepció servirà́ de confirmació́ de la participació́ del projecte esmentat.

En finalitzar aquesta fase es duran a terme unes jornades on es presentaran els projectes per a la seua valoració pel jurat amb la finalitat de determinar els premis esmentats en les bases.

El jurat valorarà les aplicacions i concedirà els premis esmentats en TERCERA.- SOBRE ELS PREMIS.

Les dades recopilades de les i els participants són obligatòries i, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal, formaran part d'un fitxer temporal del qual és responsable el Vicerectorat de Tecnologies de la Informació de la Universitat d'Alacant. Així mateix, quan es faciliten les dades sol·licitades, les persones participants presten el consentiment per a poder dur a terme el tractament de les dades personals amb la finalitat de desenvolupar aquests premis de manera satisfactòria. A més, es podrà exercir els drets d'accés, rectificació o cancel·lació, així com revocar-ne el consentiment enviant una comunicació a

[zhuer@og.xo](mailto:xndfe@dj.rn).

SISENA- SOBRE ELS TERMINIS DE PRESENTACIÓ

Fase d'inscripció

La data límit de presentació de propostes per a la inscripció es fixa per al dia 7 de gener de 2016 a les 23:59 hores (GMT+1). Una vegada passat el termini es publicarà, en el portal de dades obertes

[http://datos.ua.es](http://datos.ua.es/)

una llista de propostes admeses i excloses, i es donarà un termini de 10 dies hàbils per a esmenar possibles deficiències en les dades obligatòries lliurades. Transcorregut el termini de 10 dies es publicarà en el portal de dades obertes

[http://datos.ua.es](http://datos.ua.es/)

una llista definitiva amb les propostes que passen a la fase següent.

Fase de desenvolupament

La data límit de presentació de les aplicacions es fixa per al 6 de març de 2016 a les 23:59 hores (GMT+1).

SETENA- SOBRE LA PUBLICACIÓ DELS ACTES DE DESENVOLUPAMENT DE LA CONVOCATÒRIA

La publicació́ de tota la informació́ rellevant sobre la convocatòria es farà per mitjà de la web

[http://datos.ua.es](http://datos.ua.es/)

Com també el lloc, data i hora de les jornades de presentació de les propostes i de l'acte on es faran públiques les propostes que resulten premiades.

HUITENA.- SOBRE ELS CRITERIS DE VALORACIÓ

La valoració́ dels projectes presentats es durà a terme seguint els criteris següents:

-Presentació (20 sobre 100): es valora la qualitat de la presentació del projecte proposat en les jornades, així com la seua claredat.

-Model de negoci inicial (30 sobre 100): es valora la viabilitat del model de negoci projecte, així com la repercussió del projecte i el seu grau de rellevància. També es valora la component d'innovació i de creativitat del projecte.

-Qualitat tècnica (30 sobre 100): es valora l'excel·lència dels resultats obtinguts en el projecte.

-Adequació a la temàtica (20 sobre 100): es valora la coherència del projecte amb la temàtica a la qual s'adscriu.

Per a valorar els criteris s'ha proposat un barem l’especificació del qual es mostra en l'annex 1

NOVENA.- SOBRE LES CONDICIONS DE PARTICIPACIÓ

La participació́ en aquests premis queda supeditada a les condicions següents:

-És responsabilitat de les persones participants assegurar que la proposta siga original, en cas contrari la proposta serà desestimada.

-L'objectiu de la Universitat d'Alacant és que la comunitat universitària es puga beneficiar dels projectes desenvolupats en aquests premis, per la qual cosa la Universitat d'Alacant podrà́ publicar en la seua pàgina web

[http://datos.ua.es](http://datos.ua.es/)

i en tots aquells mitjans que estime oportú els resultats dels projectes desenvolupats i presentats a aquests premis. A més, la Universitat d'Alacant podrà́ difondre qualsevol informació́ relacionada amb els resultats de cada projecte i les persones que la van proposar per a donar-la a conèixer per qualsevol mitjà que la Universitat d'Alacant estime convenient.

-Amb independència del que hem dit anteriorment, qualsevol dret de propietat intel·lectual o industrial queda en possessió de les i els participants.

-Serà obligatori que les i els participants assistisquen a diverses xarrades formatives en el marc d'UAEmprende . La data i lloc d'aquestes xarrades es comunicarà amb la suficient antelació a cada participant.

-Les i els participants de l'edició 2015 d'aquests premis sobre reutilització de dades obertes de la Universitat d'Alacant podran participar en aquesta edició amb un nou projecte o amb el projecte presentat en l'edició passada. Si fóra el mateix projecte, podrien optar solament al premi al model de negoci més viable.

DÉSENA- RECURSOS

Contra aquesta convocatòria i tots els actes que se’n deriven (llevat que s’hi establisca una altra cosa), cabrà interposar recurs potestatiu de reposició́ en el termini d'un mes a partir del dia següent a la data de publicació́ o notificació́ dels actes. O, també́, recurs contenciós administratiu en el termini de 2 mesos comptats de la mateixa forma que s'ha indicat amb anterioritat davant el jutjat contenciós administratiu a Alacant.

ONZENA-MARC LEGAL I PRESSUPOSTARI

La dotació́ màxima per a aquesta convocatòria és de 4.000 € i es troba consignada en els crèdits del capítol IV del pressupost del Vicerectorat de Tecnologies de la Informació́. L’execució́ d'aquesta dotació́ està supeditada a la disponibilitat de liquiditat de la UA.

La subvenció́ assignada a cada ajuda s’ajustarà́ al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Alacant, 2 de novembre de 2015

EL VICERECTOR DE TECNOLOGIES DE LA INFORMACIÓ

Francisco Maciá Pérez

ANNEX 1 BAREM

|  |  |  |  |  |
| --- | --- | --- | --- | --- |
| Proposta | Insuficient | Suficient | Bé | Molt bé |
| PRESENTACIÓ - La presentació del projecte ha sigut atractiva i clara? | No és atractiva i no aclareix els conceptes: 0 punts | És mínimament atractiva i s'exposa d'una manera parcialment clara: fins a 5 punts | És suficientment atractiva i l'exposició és clara: entre 5 i 10 punts | L'exposició és molt atractiva, es fa una comunicació del projecte desenvolupat molt clara:  entre 10 i 20 punts |
| MODEL DE NEGOCI - Viabilitat del model de negoci inicial així com potencial d'interès en la comunitat universitària o en la ciutadania en general en relació amb la universitat, a més de ser un projecte rellevant i innovador. | No és un projecte rellevant: 0 punts | L'interès és mínim i el model de negoci no és viable: fins a 5 punts | L'interès és suficient i el problema a solucionar és rellevant i innovador, però la viabilitat del model de negoci no és clara: entre 5 i 20 punts | L'interès potencial és molt alt, és un projecte amb un component d'originalitat, innovació i rellevància destacada. A més, es mostra que el model de negoci és viable:  entre 20 i 30 punts |
| QUALITAT TÈCNICA - Excel·lència dels resultats | Els resultats no tenen el nivell de qualitat esperada: 0 punts | Resultats mínimament interessants: fins a 5 punts | Resultats interessants:  entre 5 i 20 punts | Resultats amb un nivell d'excel·lència superior, són complets i amb un nivell de qualitat molt destacat: entre 20 i 30 punts |
| Adequació a la temàtica -  Està alineat amb alguna de les temàtiques | No s'alinea amb cap temàtica: 0 punts | S'alinea superficialment amb alguna temàtica: fins a 5 punts | S'alinea amb alguna temàtica: entre 5 i 10 punts | S'alinea amb alguna temàtica i es mostra la seua utilitat dins d'aquesta: entre 10 i 20 punts |





[Carretera Sant Vicent del Raspeig s/n  
03373 Sant Vicent del Raspeig - Alacant  
 Tel. 33 453 5728 - Fax 31 687 0463](https://www.google.es/maps/@32.952744,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12266&trk=tyah&trkInfo=tarId%3U2161384696696%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)